**Szentendre Város Önkormányzata Képviselő-testületének 12/2022. (V. 2.) önkormányzati rendelete**

**a szentendrei lokálpatriotizmus elősegítéséről szóló 19/2017. (V.15.) önkormányzati rendelet módosításáról**

Szentendre Város Önkormányzat Képviselő-testülete az Alaptörvény 32. cikk (1) bekezdés a) pontjában és (2) bekezdésében meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 10. § (2) bekezdésében, valamint az információs önrendelkezési jogról és az információszabadságról szólóm 2011. évi CXII. törvény 5. § (1) bekezdés b) pontjában, és (3) bekezdésében kapott felhatalmazás alapján a szentendrei lokálpatriotizmus erősítéséről az alábbi rendeletet alkotja:

**1. §**

(1) A szentendrei lokálpatriotizmus erősítéséről szóló 19/2017. (V.15.) önkormányzati rendelet 2/A. § (1) bekezdése helyébe a következő rendelkezés lép:

„(1) A szentendrei állandó lakóhellyel vagy tartózkodási hellyel rendelkező tanulók és pedagógusok, ***pedagógiai asszisztensek és a nevelést-oktatást segítő személyek***, a Szentendre Városi Óvodák óvodapedagógusai, ***dajkái,*** ***pedagógiai asszisztensei és a nevelést-oktatást segítő személyek*** és a Püspökmajor Lakótelepi Bölcsőde kisgyermeknevelői részére, akik a Szentendre Közlekedési Kártya megvásárlásával a helyi tömegközlekedést veszik igénybe, a Szentendre Közlekedési Kártya költségét az önkormányzat megtéríti.”

(2) A szentendrei lokálpatriotizmus erősítéséről szóló 19/2017. (V.15.) önkormányzati rendelet 2/A. § (2) bekezdés b) pontja helyébe a következő rendelkezés lép:

*( A költség megtérítése érdekében benyújtandó dokumentumok:)*

„*b)* diákigazolvány, vagy pedagógusigazolás vagy pedagógusigazolvány vagy munkáltatói igazolás”

**2. §**

A szentendrei lokálpatriotizmus erősítéséről szóló 19/2017. (V.15.) önkormányzati rendelet 3. § (8) bekezdése helyébe a következő rendelkezés lép:

„(8) A 2/A. § szerinti költségtérítésre való jogosultság ellenőrzése céljából az Önkormányzat az érintettek lakcímet igazoló hatósági igazolványán, diákigazolványán, pedagógusigazolványán, pedagógusigazolásán, munkáltatói igazolásán szereplő alábbi személyes adatokat kezeli:

*a)* név

*b)* születési hely és idő

*c)* anyja neve

*d)* lakcím

*e)* személyi azonosító szám

*f)* hatósági igazolvány száma

*g)* érintett diákigazolványon szereplő fényképe

*h)* oktatási azonosító”

**3. §**

Ez a rendelet a kihirdetését követő napon lép hatályba.

Szentendre, 2022. április 27.

**Fülöp Zsolt dr. Schramm Gábor** polgármester jegyző

Záradék:

A rendelet 2022. május 2-án kihirdetésre került.

**dr. Schramm Gábor**

jegyző